L 162/20 Jurnalul Oficial al Uniunii Europene 21.6.2008 DIRECTIVA 2008/63/CE A COMISIEI din 20 iunie 2008 privind concurența pe piețele echipamentelor terminale pentru telecomunicații (Text cu relevanță pentru SEE) (versiune codificată) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 86 alineatul (3), întrucât: () Directiva 88/301/CEE a Comisiei din 16 mai 1988 privind concurența pe piețele echipamentelor terminale pentru telecomunicaţii () a fost modificată în mod substanțial (?). Este necesar, din motive de claritate și de raționalizare, să se codifice directiva menționată. În toate statele membre telecomunicațiile constituiau, în întregime sau parţial, monopol de stat care era acordat sub formă de drepturi speciale sau exclusive unuia sau mai multor organisme responsabile cu furnizarea și exploatarea infrastructurii de rețea și a serviciilor aferente acesteia. Drepturile în cauză includeau, deseori, nu numai furnizarea serviciilor aferente utilizării rețelei, ci şi livrarea echipamentelor terminale pentru racordarea utilizatorilor la rețea. De-a lungul ultimelor decenii, sectorul rețelelor de telecomunicații a cunoscut o dezvoltare tehnică remarcabilă în ceea ce priveşte carac- teristicile tehnice ale rețelei, cu precădere în domeniul echipamentelor terminale. Ca reacție față de evoluția din domeniul tehnologiei și al economiei, statele membre și-au revăzut politica acordării drepturilor speciale sau exclusive în sectorul telecomuni- caţiilor. Îndeosebi, datorită creşterii numărului tipurilor de echipamente terminale și posibilității  utilizării multiple a acestora, se impune ca utilizatorii să aibă posibilitatea de a alege în mod liber între diferitele tipuri de echipamente disponibile, pentru a putea beneficia pe deplin de progresele tehnologice din domeniu. Existența drepturilor exclusive are ca efect restrângerea liberei circulații a echipamentelor terminale de telecomu- nicații atât în ceea ce priveşte importul și comercializarea acestor echipamente (inclusiv echipamentele de satelit), deoarece anumite produse nu sunt comercializate, cât și în ceea ce privește conectarea, punerea în funcțiune sau întreținerea acestora, deoarece, având în vedere caracte- risticile pieţei și, în special, diversitatea și natura tehnică a produselor, un monopol nu are interes să furnizeze () JO L 131, 27.5.1988, p. 73. Directivă modificată prin Directiva 94/46|CE (JO L 268, 19.10.1994, p. 15). () A se vedea anexa II, partea A. aceste servicii pentru produsele pe care nu le-a comer- cializat sau importat, nici să alinieze preţurile pe baza costurilor din moment ce nu există riscul concurenței din partea societăților nou-intrate pe piață. Luând în considerare faptul că pe majoritatea piețelor de echi- pamente există de obicei o gamă largă de echipamente terminale de telecomunicații şi orice drept special care limitează direct sau indirect numărul întreprinderilor autorizate să importe, să comercializeze, să conecteze, să pună în funcţiune şi să întrețină aceste echipamente poate avea același efect ca acordarea drepturilor exclusive. Aceste drepturi exclusive sau speciale constituie măsuri cu efect echivalent celui al restricțiilor cantitative incom- patibile cu articolul 28 din Tratatul CE. Prin urmare, este necesară climinarea tuturor drepturilor exclusive în vigoare în ceea ce privește importul, comercializarea, conectarea, punerea în funcţiune şi întreţinerea echipa- mentelor terminale de telecomunicații, precum și a drep- turilor cu efecte comparabile, şi anume toate drepturile speciale cu excepţia acelora care constau în avantaje legale sau rezultate din măsuri de reglementare conferite uneia sau mai multor întreprinderi şi care afectează doar capacitatea altor întreprinderi de a se angaja în oricare dintre activitățile menționate mai sus, pe acelaşi teritoriu geografic şi în condiții în mod semni- ficativ echivalente. Drepturile speciale sau exclusive privind echipamentele terminale se exercită în aşa fel încât, în practică, deza- vantajează echipamentele din alte state membre, în special împiedicându-i pe utilizatori să aleagă liber echi- pamentele care se potrivesc cel mai bine necesităților lor, în ceea ce priveşte prețul și calitatea, indiferent de prove- niența acestora. În consecință, în toate statele membre exercitarea acestor drepturi nu este compatibilă cu articolul 31 din tratat. Furnizarea serviciilor de instalare şi de întreținere a echi- pamentelor terminale constituie un element-cheie în achi- ziționarea  sau  închirierea  acestor echipamente. Rezervarea drepturilor exclusive în acest domeniu ar fi echivalentă cu menținerea drepturilor exclusive de comer- cializare. Prin urmare, dacă eliminarea drepturilor exclusive de import și comercializare urmează să aibă un efect real, asemenea drepturi trebuie să fie eliminate, la rândul lor. Întreținerea echipamentelor terminale constituie un serviciu în sensul articolului 50 din tratat. Serviciul în cauză care, din punct de vedere comercial, nu poate fi disociat de comercializarea echipamentelor terminale, trebuie să fie prestat în mod liber în conformitate cu articolul 49 din tratat, în mod deosebit atunci când este furnizat de personal calificat.